section_heading: Amerika
paragraph_text: U ljeto 1999. dolazi do proširenja NHL-a ulaskom nove ekipe Atlanta Thrashersa. Thrashersi su imali mogućnost da iz svake NHL ekipe uzmu po jednog igrača kojeg su ovi proglasili viškom. Kako su se Wingsi odrekli Maraclea, Thrashersi su na proširenom draftu 1999. zakaparili svog novog vratara. Odmah je u prvoj sezoni dobio veću minutažu na ledu i preuzeo ulogu prvog vratara svoje ekipe. Očekivano, Thrasheri su kao nova ekipa završili sezonu na začelju poretka. Sljedeće sezone izgubio je svoju poziciju u sastavu i igrao dosta manje, tako da je većinu sezone proveo u ekipi Orlando Solar Bears u IHL-u (International Hockey League). Bearse je odveo do osvajanja trofeja Turner Cup, dok je on sam dobio nagradu za MVP-a doigravanja.